Ousmane Sembène

Ousmane Sembène (1. tammikuuta (tai 8. tammikuuta) 1923 Ziguenchor, Casamance, Ranskan Länsi-Afrikka – 9. kesäkuuta 2007 Dakar, Senegal) oli senegalilainen kirjailija, ohjaaja, tuottaja ja jossain määrin myös mustan Afrikan elokuvan isä. Sembène toimi mekaanikkona (1937–1938) ja oli toisen maailmansodan aikana ja sen jälkeen niin sanottuna siirtomaasotilaana (1942–1946) Senegalissa ja Ranskassa. Hän palasi Senegaliin, mutta työnsaantiongelmien vuoksi hän muutti 1948 Marseilleen ja toimi ahtaajana ja tummaihoisten työntekijöiden ammattiyhdistyksen pääsihteerinä. Kirjailijan ura alkoi teoksella Le Docker noir (1956). Sembène palasi Senegaliin (1960), ja tajusi, ettei kirjallisuudella ole suurta vaikutusta lukutaidottomien keskuudessa, joten hän katsoi parhaaksi ryhtyä elokuvantekoon. Hän sai 1961 stipendin Moskovan elokuvakouluun (VGIK), jossa hän opiskeli Sergei Gerasimovin ja Mark Donskoin ohjauksessa (1962). Sembènen ensimmäinen elokuva oli L’Empire Sonrai (1963). Samana vuonna valmistui lyhytelokuva Borom Sarret. Sembène on myös vuonna 1972 aloittaneen Kaddu-sanomalehden perustajapäätoimittaja. Sembènen saamiin elokuvapalkintoihin kuuluvat muun muassa ranskalaisen Jean Vigo -palkinto parhaasta pitkästä ranskankielisestä elokuvasta, kultaisen Tanit-palkinto Karthagon elokuvajuhlilta ja Dakarin festivaalien Negro Arts -palkinto (1966); Cannesin elokuvajuhlien palkinto (1967), Venetsian elokuvajuhlien tuomariston palkinto (1969) ja Atlantan elokuvajuhlien palkinto (1970). ==Teokset== * Le Docker noir (1956) * O Pays, mon beau peuple! (1957) * Les bouts de bois de Dieu (suom. Jumalan puupalikat) (1960) * Voltaïque (novellikokoelma, 1962) * L’Harmattan (1964) * Le mandat, précédé de Vehi-Ciosane (1966) * Xala (1973) * Le dernier de l'Empire (1981) * Niiwam (1987) ;Suomennettu novelli * Oi maa, kaunis kansani, antologiassa Afrikka kertoo, toim. Per Wästberg. Helsinki: Tammi 1962 ==Elokuvia== *Borom Sarret (lyhytelokuva, 1963) *L’Empire songhay (dokumentaarinen lyhytelokuva, 1963/1964) *Niaye (lyhytelokuva, 1964) *La Noire de... (englanniksi nimellä Black Girl tai The Black Girl from..., 1966) *Mandabi (The Money Order; 1968) *Taaw (Taw; lyhytelokuva, 1970) *Emitai – jumalat (1971) *Xala (Impotence; 1975) *Ceddo (The People; 1977) *Le Camp de Thiaroye (1988) *Guelwaar (1992) *Faat Kiné (2000) *Moolaadé – Suojelus (2004) ==Lähteet== *Suomen Elokuva-arkisto ===Viitteet=== ==Kirjallisuutta== *Makkonen, Velipekka: ”Afrikan sydän”, elokuvaohjaaja Sembene Ousmane Senegalista, Filmihullu 3/2006. ==Aiheesta muualla== * * *Geoffrey Macnab (13.6.2007) Obituaries: Ousmane Sembene - Subversive director known as the 'father of African cinema' (via archive.org) (independent.co.uk) *Ousmane Sembene (bifi.fr) * Ousmane Sembène: A freedom fighter who used a camera as his weapon (Samba Gidjigon essee; s. 1-7, DVD/BlueRay kotelossa "Two films by Ousmane Sembène Black Girl, Borom Sarret"; ; bfi.org.uk) * Manthia Diawara & Ngũgī wa Thiong'o (ohjaajat) Sembène: The making of African cinema (dokumenttielokuva, pääosin ; 1994, 60 min, USA; mukana DVD/BlueRay kotelossa "Two films by Ousmane Sembène Black Girl, Borom Sarret") *Niaye (1964; kesto 29:34) (youtube.com) Luokka:Senegalilaiset elokuvaohjaajat Luokka:Senegalilaiset kirjailijat Luokka:Vuonna 1923 syntyneet Luokka:Vuonna 2007 kuolleet